ไทยรอบู๊รอบสอง ลุ้นจับติ้วแบ่งกลุ่มคัดบอลโลก 2022 โซนเอเชีย ก.ค.นี้
เริ่มแล้วเอเอฟซีจับติ้วฟุตบอลโลก 2022 รอบคัดเลือกโซนเอเชีย รอบแรก ก่อนเริ่มฟาดแข้ง 16-17 ก.ค.นี้ เพื่อหาอีก 6 ทีมเข้ารอบสอง รวมเป็น 40 ทีม โดยมี ช้างศึก ทีมชาติไทย ยืนรออยู่แล้ว จากนั้นคัดอีก 12 ทีมเข้ารอบสาม แถมยังได้ตั๋วเตะเอเชียนคัพ 2023 รอบสุดท้ายอีกด้วย ซึ่งมีจีนกับเกาหลีใต้กำลังแย่งเป็นเจ้าภาพ,ความเคลื่อนไหวศึกฟุตบอลโลก 2022 ที่ประเทศกาตาร์ ล่าสุดเว็บไซต์ของสมาพันธ์ฟุตบอลเอเชีย หรือเอเอฟซี ได้รายงานผลการจับสลากประกบคู่ในรอบคัดเลือกโซนเอเชียรอบแรกเป็นที่เรียบร้อยแล้ว ที่กรุงกัวลาลัมเปอร์ ประเทศมาเลเซีย,โดยผลประกบคู่ มีดังนี้ มองโกเลีย พบบรูไน, มาเก๊าพบศรีลังกา, ลาวพบบังกลาเทศ, มาเลเซีย พบติมอร์ เลสเต, กัมพูชาพบปากีสถาน, ภูฏานพบ กวม ทั้งนี้ จะแข่งขันในระบบเหย้า-เยือน เกมแรกจะแข่งในวันที่ 6 มิ.ย. ส่วนเกมนัดที่สองจะแข่งในวันที่ 11 มิ.ย. เพื่อหาทีมที่ชนะทั้งหมด 6 ทีม ผ่านเข้าไปเล่นในรอบที่สอง ที่มี 34 ทีมรออยู่ก่อนหน้านี้แล้ว ซึ่งทัพ ช้างศึก ทีมชาติไทย ได้เริ่มเล่นในรอบสองด้วยเช่นเดียวกัน,สำหรับการแข่งขันศึกฟุตบอลโลก 2022 รอบคัดเลือกในรอบสอง โซนเอเชีย จะมีทั้งหมด 40 ทีม แบ่งออกเป็น 8 กลุ่ม กลุ่มละ 5 ทีม เล่นแบบเหย้า-เยือน คัดเอาแชมป์กลุ่ม และอันดับ 2 ที่ดีที่สุด 4 ทีม รวมเป็น 12 ทีม เข้ารอบคัดเลือก รอบสาม พร้อมกับผ่านเข้ารอบสุดท้ายเอเชียนคัพ 2023 อีกด้วย โดยจีนกับเกาหลีใต้ที่ยังต้องแย่งชิงว่าชาติใดจะได้เป็นเจ้าภาพ หลังจากประเทศไทยได้ถอนตัวไปก่อนหน้านี้,ด้าน เอเอฟซี จะมีพิธีจับสลากแบ่งสาย รอบคัดเลือก รอบที่สอง ของศึกฟุตบอลโลก 2022 โซนเอเชียและเอเชียนคัพ 2023 โดยจะจัดขึ้นที่กรุงโดฮา ประเทศกาตาร์ ในวันที่ 16-17 ก.ค.62,ส่วนโปรแกรมในรอบคัดเลือกรอบที่สอง ทั้งหมด 10 นัด ดังนี้ นัดที่ 1 วันที่ 5 ก.ย. 62, นัดที่ 2 วันที่ 10 ก.ย. 62, นัดที่ 3 วันที่ 10 ต.ค. 62, นัดที่ 4 วันที่ 15 ต.ค. 62, นัดที่ 5 วันที่ 14 พ.ย. 62, นัดที่ 6 วันที่ 19 พ.ย. 62, นัดที่ 7 วันที่ 26 มี.ค. 63, นัดที่ 8 วันที่ 31 มี.ค. 63, นัดที่ 9 วันที่ 4 มิ.ย. 63 และนัดที่ 10 วันที่ 9 มิ.ย.63
เริ่มแล้วเอเอฟซีจับติ้วฟุตบอลโลก 2022 รอบคัดเลือกโซนเอเชีย รอบแรก ก่อนเริ่มฟาดแข้ง 16-17 ก.ค.นี้ เพื่อหาอีก 6 ทีมเข้ารอบสอง รวมเป็น 40 ทีม โดยมี ช้างศึก ทีมชาติไทย ยืนรออยู่แล้ว 
ฟุตบอลโลก 2022,สมาพันธ์ฟุตบอลเอเชีย,เอเอฟซี,ช้างศึก,ทีมชาติไทย